Christian Bale: - Mitt hjerte går ut til ofrene
- Ord kan ikke beskrive det forferdelige jeg føler. Jeg kan aldri helt forstå smerten og sorgen til ofrene og deres kjære, men hjertet mitt går ut til dem, sier han i en uttalelse ifølge Huffington Post. Til nå er tolv bekreftet døde og elleve ligger fortsatt kritisk skadd på sykehus, etter at det som skal være den 24 år gamle medisinstudenten James Holmes, kom inn i salen midt i en av skytescenene i filmen, og skjøt vilt rundt seg. Politiet bekrefter at blant de skadede er et tre måneder gammelt spedbarn og en seksåring. Christopher Nolan (41), regissøren av filmen, er også knust etter den tragiske hendelsen.- Tanken på at noen vil invadere et så uskyldig og håpefullt sted på en så grusom måte, gjør meg knust, fortsetter han. Videre sier regissøren at han ikke ordentlig klarer å uttrykke følelsen han sitter igjen med etter massakren, men at hans tanker går til ofrene og deres familier. Den mistenkte massedrapsmannen ble pågrepet på parkeringsplassen ved kinoen umiddelbart etter skytingen fredag. Politiet sier at de er sikre på at 24-åringen er gjerningsmannen. Blant de drepte er den amerikanske sportsjournalisten Jessica Ghawi, som kun uker tidligere overlevde en annnen skyteepisode.
«The Dark Knight Rises»-skuespilleren Christian Bale (38) er knust etter massakren under Batman-premieren i Denver fredag.